Спивак Леонид Иванович

**Спивак Леонид Иванович** (1925—1999) — совет ғалим-медигы, психиатр, медицина фәне һәм һаулыҡ һаҡлауҙы ойоштороусы, медицина фәндәре докторы (1962), профессор (1965), медицина хеҙмәте генерал-майоры  (1979). СССР Дәүләт премияһы лауреаты (1979).

## Биографияһы
Леонид Иванович Спивак 1925 йылдың 23 октябрендә Полтава өлкәһенең   Лубны ҡалаһында тыуған. 

1942 йылдан 1947 йылға тиклем  С.М.Киров исемендәге Хәрби-медицина академияһында уҡый.  1947 йылдан 1951 йылға тиклем психиатрия кафедраһында адъюнктурала уҡый.

1951 йылдан   С. М. Киров исемендәге хәрби-медицина академияһында психиатрия кафедраһында үҙенең  ғилми-педагогик эшмәкәрлегн башлай: 1951 йылдан алып 1953 йылға тиклем  кесе — уҡытыусы, 1953 йылдан 1956 йылға тиклем — өлкән ғилми хеҙмәткәр, 1956 йылдан  уҡытыусы, 1965 йылдан  — өлкән уҡытыусы. 1968 йылдан алып 1973 йылға тиклем —  С. М. Киров исемендәге хәрби-медицина академияһында Ғалимдар советының профессор-консультанты. 1973 йылдан алып 1985 йылға тиклем — психиатрия кафедраһы етәксеһе.

Педагогик эш менән бер рәттән 1973 йылдан алып 1985 йылға тиклем  Л.И.Спивак СССР Оборона министрлығының баш психиатр вазифаһында эшләй, совет ғәскәрҙәрен Афғанстанға индереү осоронда Совет Армияһының психологик торошо өсөн яуаплы була. 1979 йылда Л.И. Спивакҡа СССР Министрҙар советы ҡарары  менән медицина хеҙмәтәнең  генерал-майор исеме бирелә.

1990 йылдан 1999 йылға тиклем академик Н.П.Бехтерев саҡырыуы буйынса СССР Фәндәр академияһы эксперименталь медицина институтының  — РФА-ның нейрохирургия бүлексәһе етәксеһе вазифаһында эшләй, психофармакология өлкәһендәге мәсьәләләр менән шөғөлләнә.

### Психиатрия өлкәһендә ҡаҙаныштары
Л.И. Спивактың төп ғилми-педагогик эшмәкәрлеге психиатрия өлкәһендә мәсьәләләр менән бәйле. 1951 йылда Л.И.Спивак  «Анализ изменений коленного рефлекса при депрессивных и гипоманиакальных состояниях»  темаһына кандидатлыҡ диссертацияһы яҡлай, 1962 йылда  «Психопатия и психопатоподобные состояния» темаһына докторлыҡ диссертацияһы яҡлай. 1965 йылда  Л.И.Спивакҡа ғилми профессор исеме бирелә.  1879 йылда белгестәр төркөмөндә үҙенең эштәре йыйылмаһы буйынса СССР Дәүләт премияһы тапшырыла.  1971 йылда уд баҫтырып сығарған  «Психотомиметики» монография ватан психофармакологияһын донъя фәнендә алғы позицияларға сығара.

Л.И.Спивак 1999 йылдың 21 авгусында Санкт-Петербургта  вафат була.

## Библиография

* Коленный рефлекс в норме и патологии. - Ленинград : Медгиз. Ленингр. отд-ние, 1957. - 103 с.
* Компенсаторная приспособляемость при хронической интоксикации тетраэтилсвинцом. - Ленинград : Медицина. Ленингр. отд-ние, 1964. - 80 с.
* Психотомиметики / Г. И. Мильштейн, Л. И. Спивак. - Ленинград : Медицина. Ленингр. отд-ние, 1971. - 149 с.
* Проблемы психопрофилактики в практике войскового врача [Текст] : Учеб.-метод. пособие для слушателей и воен. врачей / Воен.-мед. акад. им. С.М. Кирова. - Ленинград: 1977. - 44 с.
* Осложнения психофармакологической терапии / Л. И. Спивак, В. А. Райский, Б. С. Виленский. - Л. : Медицина : Ленингр. отд-ние, 1988. - 163 с. ISBN 5-225-00291-9

## Ғаилә бәйләнештәре

* Ҡатыны Нонна Ястребова — СССР һәм Рәсәй балет артисы, Киров исемендәге опера һәм балет театры сәхнәһендә сығыш яһаған. РСФСР-ҙың атҡаҙанған артисы (1957)
** Улы Дмитрий — филология фәндәре докторы, профессор

## Иҫкәрмәләр

## Әҙәбиәт

* *Знаменитые люди Санкт-Петербурга, 1703—2003: Биографический словарь* / В. Д. Доценко. - 2. изд., испр. и доп. -  : ДАРК, 2003 г. — 455 с. — ISBN 5-98004-004-8
* *Памятные даты военной медицины: справочник-указатель* / Военно-медицинский музей М-ва обороны СССР. - Санкт-Петербург : Военно-медицинская акад. им. С. М. Кирова, 1991 г. — С.77
* *Профессора Военно-медицинской (медико-хирургической) академии (1798—1998) / Редкол.: Ю. Л. Шевченко (гл. ред.) и др. - Санкт-Петербург : Наука : С.-Петерб. изд. фирма, 1998 г. — 313 с. — ISBN 5-02-026061-4  *